**Revista Presei**

**22 septembrie 2014**

|  |  |  |
| --- | --- | --- |
| **Pagina** | **Publicaţie** | **Titlu** |
| **2** | **PUTEREA** | Sectorul 6. Adulţii învaţă cum să interacţioneze cu cei mici la „Şcoala părinţilor” 14 |
| **3** | **ROMANIA LIBERA** | Decizia CD: Bugetarii pot cumula, din nou, pensia și salariul  |
| **4** | **JURNALUL** | Capitala a celebrat 555 de ani de viaţă prin trei zile de muzică, expoziţii şi spectacole de lumini |

**PUTEREA**

**http://www.puterea.ro/social/sectorul-6-adultii-invata-cum-sa-interactioneze-cu-cei-mici-la-scoala-parintilor-14-100342.html**

# Sectorul 6. Adulţii învaţă cum să interacţioneze cu cei mici la „Şcoala părinţilor” 14

**V.G. | 2014-09-19 14:30**



**Direcţia Generală de Asistenţă Socială şi Protecţia Copilului Sector 6invită părinţii interesaţi la atelierele de lucru pentru părinţi şi copii ce se vor desfăşura în luna noiembrie, în cadrul proiectului “Şcoala Părinţilor”.**

Scopul acestui proiect este reducerea semnificativă a situaţiilor de impas parental şi a dificultăţilor aferente în cadrul relaţiei părinte - copil, atât în situaţiile copiilor cu deviante comportamentale, cât şi pentru situaţii obişnuite de viaţă, care apar pe parcursul copilăriei. Obiectivele atelierelor sunt: îmbunătăţirea relaţiilor din familie, dezvoltarea abilităţilor emoţionale prin joc sau alte activităţi interesante atât pentru copii, cât şi pentru părinţi, crearea unei reţele de suport între părinţi.

Şcoala Părinţilor este un program de susţinere a familiei şi de prevenire a situaţiilor de risc în cadrul acesteia, aflat la cea de-a şasea ediţie, până în prezent peste 100 de familii cu copii beneficiind de consiliere.

Grupul ţintă este format din părinţi cu copii cu vârste cuprinse între 4 – 10 ani şi va fi compus din maximum 15 participanţi.

Întâlnirile se vor desfăşura în perioada **03 – 07 noiembrie, între orele 10.00 – 12.00**, pe parcursul a patru ateliere.

Temele atelierelor sunt:

• Lumea sunetelor

• Lumea culorilor

• Teatru de păpuşi

• Să descoperim jocul la diferite vârste

Cursurile sunt susţinute de formatori cu experienţă: psihologi, asistenţi sociali şi medici şi vor avea loc la sediul Centrul de Recreere şi Dezvoltare Personală „Conacul Golescu  Grant”, Sector 6. Cei care doresc să participe trebuie să completeze formularul postat pe site-ul intituţiei, www.asistentasociala6.ro, până la data de 1 noiembrie şi să îl trimită la adresa de e-mail: **scoalaparintilor6@yahoo.ro**.

 **Romania Libera**

<http://www.romanialibera.ro/societate/munca/decizia-cd--bugetarii-pot-cumula--din-nou--pensia-si-salariul-350172>

**Decizia CD: Bugetarii pot cumula, din nou, pensia și salariul**

Inițiativa legislativă a unor parlamentari PSD și PC referitoare la cumularea pensiei și salariilor bugetarilor a fost adoptată, miercuri, de Camera Deputaţilor, cu 220 de voturi ”pentru”, 6 voturi ”împotrivă” şi 41 abţineri, informează [Mediafax](http://www.mediafax.ro).

La vot a fost prezent şi premierul Victor Ponta.

Propunerea legislativă iniţiată, printre alţii, de Valeriu Zgonea, Gabriel Vlase, Florin Iordache, Ilie Sârbu, Ana Birchall, Bogdan Ciucă, prevede abrogarea prevederilor din legea 329/2009 potrivit cărora se interzice cumulul pensiei cu salariul în cazul angajaţilor din sistemul public pentru care nivelul pensiei nete aflată în plată depăşeşete câştigul slarial mediu brut utilizat la fundamentarea bugetului.

Comisiile de buget şi muncă au avizat favorabil acest proiect, considerând că, ”prin stabilirea imperativă a limitei cuantumului pensiei până la care se poate realiza cumulul cu salariul, se produc discriminări, dar şi limitări ale accesului şi dreptului la muncă în sistemul public, pentru persoane cu pregătire temeinică, experienţă şi expertiză în anumite domenii, cum ar fi apărare, ordine publică, siguranţă naţională, compartimentele de protecţie a informaţiilor clasificate, departamentele de poliţie comunitară, oficiile de cadastru şi publicitate imobiliară, precum şi multe alte autorităţi şi instituţii publice”.

Deputatul PSD Ana Birchall a spus că proiectul repară o nedreptate făcută de Guvernul Boc şi vor fi beneficiari şi persoanele sub vârsta standard de pensionare, cum ar fi cadrele militare, dar şi alţi pensionari, fără discriminare.

Liderul deputaților PNL, George Scutaru, a spus că acest proiect copiază un proiect al PNL şi că Guvernul trebuie să dea un răspuns şi pentru pensiile militarilor.

Liderul deputaților PDL, Gheorghe Tinel, a arătat că PSD trebuie să vină cu soluţii pentru tinerii care nu au loc de muncă.

Camera Deputaţilor este for decizional pentru acest proiect pe care Senatul l-a respins anterior.

**Jurnalul**

http://jurnalul.ro/stiri/observator/capitala-a-celebrat-555-de-ani-de-viata-prin-trei-zile-de-muzica-expozitii-si-spectacole-de-lumini-677984.html#

# Capitala a celebrat 555 de ani de viaţă prin trei zile de muzică, expoziţii şi spectacole de lumini

**De Zilele Bucureştiului, Primăria Capitalei i-a răsfăţat pe bucuresteni cu diferite evenimentle pentru toate vârstele**

Timp de trei zile şi trei nopţi, Capitala şi-a pus hainele de sărbătoare şi i-a răsfăţat pe bucureşteni cu concerte de muzică uşoară, muzică populară, muzică alternativă, clubbing, expoziţii de artă, dans în aer liber, târguri, spectacole de teatru, parade ale costumelor de epocă, faimoasa "bătăie cu flori de la Şosea" şi cu proiecţii 3D de ultimă generaţie.

**Hanul Gabroveni devinde noul centru cultural al oraşului**

Evenimentele dedicate aniversarii celor 555 de ani de viaţă ai Capitalei au debutat cu inaugurarea Hanului Gabroveni, monument istoric care a devenit centrul cultural al oraşului, restaurat şi modernizat cu fonduri norvegiene şi de la bugetul local, prilej cu care au fost deschide evenimentele din cadrul Zilelor Bucureştiului. Prin restaurarea Hanului Gabroveni, în circuitul cultural al Capitalei a fost introdusă o nouă sală de spectacole, cu o capacitate de aproximativ 200 de locuri.

“Cred in poporul roman, in tinerii nostri, in dragostea noastra de tara. Iar faptul ca astazi deschidem impreuna portile unui nou lacas de cultura intr-un obiectiv de patrimoniu restaurat, chiar aici in Centrul istoric al Bucurestiului, este o dovada ca ne respectam inaintasii”, a declarat Primarul General, Sorin Oprescu. La festivitatea de inaugurare, Edilul şef, a acordat peste 50 de diplome In Honoris, unor personalităţi care, prin activitatea lor, au promovat valorile româneşti în lume, precum: Ioan Holender, care a primit Cheia Oraşului pentru organizarea festivalului “George Enescu”, Ion Caramitru, pentru contribuţia la revitalizarea Teatrului Naţional, academicianul Constantin Balaceanu Stolnici, pentru întreaga sa activitate academică, şi doctorii Radu Zamfir, Cătălin Pivniceru şi Valentin Calu, pentru devotamentul dovedit în salvarea vieţilor omeneşti.. Prezent la acest eveniment, Prim-Ministrul Victor Ponta, l-a felicitat pe primarul general pentru proiectele "care trebuiau făcute de foarte mult timp" şi a dat asigurări că va continua tot ceea ce ţine de colaborarea dintre Guvern şi Primăria Capitalei.

Lucrările de restaurare, extindere şi remodelare funcţională a Hanului Gabroveni au început în februarie 2012. Data exactă a construirii Hanului Gabroveni nu este cunoscută, istoricii putând certifica doar faptul că acesta nu a fost ridicat anterior anului 1847, pentru că, în acel an, la 23 martie, aproape un sfert din suprafaţa Bucureştiului - cuprinzând şi zona delimitată de Lipscani, la nord, şi actuala stradă Franceza, la sud - a fost devastată de un incendiu puternic.

În cele trei zile de sărbătoare, intersecţia străzilor Lipscani şi Eugen Carada din Centrul istoric a devenit un ring de dans în aer liber. Au avut loc coregrafii pasionale de tango şi explozii de energie pe ritmuri latino, care au făcut ca Centrul istoric să vibreze sub paşii dansatorilor. Artiştii invitaţi au dansat pe ritmuri latino şi au susţinut cursuri pentru cei care au dorit să înveţe tainele coregrafiei.

Parcul Cişmigiu s-a transformat într-un târg, unde s-au reunit minorităţile şi comunităţile naţionale şi unde au susţinut spectacole în aer liber. Nu a fost uitată nici renumita bătăie cu flori ce aminteşte tuturor de „bătaia cu flori de La Șosea”, unul dintre evenimentele inedite ale perioadei interbelice, când oamenii ieșeau în stradă, aruncând cu flori unii în alții.

**Muzica alternativă a inundat Piaţa Universităţii**

În Piaţa Universităţii, zilele Capitalei au fost marcate printr-un concert de muzica alternativă. Trupe celebre precum The Speakers, The Amsterdams, Les Elephants Bizarres, Luna Amară, Omul cu Şobolani şi Alternosfera au urcat pe aceeaşi scenă în faţa a peste 2.000 de oameni. În acelaşi timp, espalanada cu statui a devenit o expoziţie în aer liber: FEED ME!, un proiect realizat de Noper (RaduPop, artist ilustrator) şi Sainte Machine (Marilena Oprescu Singer, artist plastic).

**Fântânile arteziene au prins culoare pe Bulevardul Unirii**

În cadrul aceluiaş eveniment, Primăria Capitalei a repornit fântânile arteziene de pe Bulevardul Unirii. "Bucur", "Alexandru Ioan Cuza" şi "Vlad Ţepeş" sunt doar câteva dintre numele pe care le vor purta fântânile. După ani de zile în care au fost mai mult nişte bazine goale, artezienele au fost modernizate şi repornite într-un spectacol multimedia, în care vedeta a fost apa. Lucrările de reabilitare şi modernizare au demarat în luna mai a acestui an şi au vizat un număr de 22 de fântâni.

Evenimentul a fost susţinut printr-un spectacol live multimedia de către Zoli Toth Project, în cadrul proiectului «Bach in showbiz», pe teme de muzică clasică, pop, rock, jazz şi folclor românesc, propuse de compozitorul Adrian Enescu. Artezienele de pe Bulevardul Unirii au fost construite în 1988, din dorinţa lui Nicolae Ceauşescu. Ansamblul de fântâni din centrul Bucureştiului se întinde de la Piaţa Unirii şi până în faţa Palatului Parlamentului.